CELEX: 31983R0286
Language: el
Date: 1983-02-01 00:00:00
Title: Κανονισμός (ΕΟΚ) αριθ. 286/83 του Συμβουλίου της 1ης Φεβρουαρίου 1983 σχετικά με την προμήθεια αποκορυφωμένου γάλακτος σε σκόνη ως επισιτιστική βοήθεια στη Βολιβία

Avis juridique important

|

31983R0286

Κανονισμός (ΕΟΚ) αριθ. 286/83 του Συμβουλίου της 1ης Φεβρουαρίου 1983 σχετικά με την προμήθεια αποκορυφωμένου γάλακτος σε σκόνη ως επισιτιστική βοήθεια στη Βολιβία  

Επίσημη Εφημερίδα αριθ. L 033 της 04/02/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 286/83 ΤΟΥ ΣΥΜΒΟΥΛΙΟΥ  της 1ης Φεβρουαρίου 1983  σχετικά με την προμήθεια αποκορυφωμένου γάλακτος σε σκόνη ως επισιτιστική βοήθεια στη Βολιβία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1037/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 7,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1038/82 του Συμβουλίου της 26ης Απριλίου 1982 περί της προμήθειας αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και σε ορισμένους ειδικευμένους οργανισμούς (2) προβλέπει απόθεμα 10 990 τόνων αποκορυφωμένου λακτος σε σκόνη· ότι ορισμένες ποσότητες από το απόθεμα αυτό, είναι ακόμα διαθέσιμες·  ότι η Κοινότητα έλαβε από τη Βολιβία αίτηση επισιτιστικής βοήθειας υπό τη μορφή αποκορυφωμένου γάλακτος σε σκόνη· ότι οι ανάγκες της χώρας αυτής δικαιολογούν τη χορήγηση επισιτιστικής βοήθειας από την Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την ποσότητα αποκορυφωμένου γάλακτος σε σκόνη που είναι ακόμα διαθέσιμη στα πλαίσια του αποθέματος που προβλέπονται από τον κανονισμό (ΕΟΚ) αριθ. 1038/82, 423 τόνοι διατίθενται στη Βολιβία ως επισιτιστική βοήθεια.  Άρθρο 2  Η μεταφορά αυτών των ποσοτήτων αποκορυφωμένου γάλακτος σε σκόνη, που χορηγούνται στη Βολιβία, υπόκεινται σε κοινοτική χρηματοδότηση μέχρι το στάδιο «παράδοση στον τόπο προορισμού».  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Φεβρουαρίου 1983.  Για το Συμβούλιο  Ο Πρόεδρος  Otto SCHLECHT  (1) ΕΕ αριθ. L 120 της 1. 5. 1982, σ. 1.  (2) ΕΕ αριθ. L 120 της 1. 5. 1982, σ. 3.